

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 120-01/22-01/05

URBROJ: 2186/12-05/43-22-1

Ivanec, \_\_\_\_\_ 2022.

Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 35. stavak 1. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 8/20, 15/21 i 38/21 – pročišćeni tekst), Gradsko vijeće Grada Ivanca, na prijedlog gradonačelnika, na \_\_. sjednici održanoj \_\_\_\_\_ 2022. godini, donosi

**ODLUKU**

**o određivanju plaće Gradonačelnika i zamjenika Gradonačelnika**

**Članak 1.**

Ovom se Odlukom određuje plaća Gradonačelnika i zamjenika Gradonačelnika Grada Ivanca (u daljnjem tekstu: dužnosnici) koji svoju dužnost obavljaju profesionalno.

**Članak 2.**

Izrazi koji se koriste u ovoj Odluci, a koji imaju rodno značenje, bez obzira jesu li korišteni u muškom ili ženskom rodu, odnose se jednako na muški i ženski rod.

**Članak 3.**

Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

**Članak 4.**

Koeficijenti za obračun plaće dužnosnika iznose kako slijedi:

- za obračun plaće Gradonačelnika **–** 5,27

- za obračun plaće zamjenika Gradonačelnika – 4,32

**Članak 5.**

Osnovica za obračun plaće dužnosnika jednaka je osnovici za izračun plaće državnih dužnosnika, prema propisima kojima se uređuju obveze i prava državnih dužnosnika.

**Članak 6.**

Rješenja o visini plaće dužnosnika donosi pročelnik upravnog tijela nadležnog za kadrovske poslove.

**Članak 7.**

Danom stupanja na snagu ove Odluke prestaje važiti Odluka o plaći i drugim pravima gradonačelnika, zamjenika gradonačelnika iz radnog odnosa, te zamjenika gradonačelnika koji dužnost obnašaju bez zasnivanja radnog odnosa („Službeni vjesnik Varaždinske županije“ broj 27/10, 58/14 i 32/15).

**Članak 8.**

Ova Odluka objaviti će se u "Službenom vjesniku Varaždinske županije“, a stupa na snagu 01.08.2022.g.

PREDSJEDNIK GRADSKOG VIJEĆA

Zdenko Đuras